open-index/open-wikipedia-markdown huggingface dataset:
Parasta ennen (radio-ohjelma)

**Parasta ennen!** oli 1990-luvun ja 2000-luvun alun musiikkiin keskittyvä radio-ohjelma YleX:n perjantai-illassa. Ohjelma tuli suorana lähetyksenä perjantai-iltaisin klo 20.00–22.00 ja uusintana lauantaisin klo 20.00–22.00. Ohjelman juontajana toimi Matti Airaksinen. Ohjelmaa esitettiin 10.6.2007-16.12.2016.

Ohjelman nimissä tehtiin myös Airaksisen juontamia live-esiintymisiä, risteilyjä sekä kolme kokoelma-albumia: *[[Parasta ennen! (albumi)|Parasta ennen!]] Timanttista jyystöä vol. 1* (julkaistu 18. heinäkuuta 2012), *Parasta ennen! Timanttista jyystöä vol. 2* (julkaistu 16. marraskuuta 2012) ja *Parasta ennen! Timanttista jyystöä vol. 3* (julkaistu 25. lokakuuta 2013). Ohjelmassa oli kaksi vakio-osiota:

* 20.30 *Mikä hitti?* -kilpailu kahden kuulijan välillä
* 21.00 *Viikon [[Scooter]]!*

## Aiheesta muualla
*Kotisivu
*Yle Areena - Parasta ennen
Christoffer Johan Rappe

**Christoffer Johan Rappe** (13. tammikuuta 1719 Dädesjö Smoolanti – 20. syyskuuta 1776 Turku) oli Turun hovioikeuden jäsen, Turun ja Porin läänin maaherra, valtiopäiväedustaja ja vapaaherra.    

Rappe oli kotoisin Ruotsista, mutta muutti Turkuun 27-vuotiaana, jäi Suomeen ja tuli tunnetuksi sekä tehokkaana virkamiehenä että valtiopäivillä Hattupuoluetta edustaneena poliitikkona. Turun ja Porin läänin maaherraksi hän tuli vuonna 1769. 

Rappe omisti vuodesta 1758 kuolemaansa asti Pukkilan kartanoa Piikkiössä ja rakennutti myös kartanon nykyisen päärakennuksen. Vuodesta 1763 kuolemaansa asti hän oli myös Perttelissä sijaitsevan Haalin kartanon omistaja. Hänen puolisonsa vuodesta 1750 oli Eeva Katariina Linnerhielm, Lundin piispan Joonas Linneriuksen ja Elisabeth Adlerbergin tytär (k. 1785).

## Lähteet
Kalervo af Ursin

**Kalervo Gunnar af Ursin** (30. kesäkuuta 1920 Porvoon maalaiskunta, Emäsalo – 22. joulukuuta 2004 Espoo) oli suomalainen korkeushyppääjä ja urheiluvalmentaja. 

## Juniorina Euroopan huippuja korkeushypyssä
Nuoruusvuosien urheiluharrastuksia olivat voimistelu, käsipallo, maastojuoksu ja hiihto. Lisäksi hän edusti Helsingin Palloseuraa jääpallomaalivahtina seuran pelatessa mestaruussarjassa kaudella 1939.

Af Ursin oli aikansa lahjakkain suomalaishyppääjä. Hän voitti junioritasolla viisi peräkkäistä SM-kultaa vuosina 1936–1940. Vuonna 1936 vain 16-vuotiaana hän opetteli amerikkalaisen haarapyörähdystyylin halliten sen ensimmäisenä suomalaisena. Vuonna 1939 hän hyppäsi Euroopan junioriennätyksen 195 cm.

## Sodassa
Sodassa af Ursin taisteli jatkosodan loppuvaiheen Kuuterselän, Siiranmäen ja Ihantalan taistelut. Jatkosodan aikana hän lisäksi palellutti pahoin molemmat jalkansa. Siitä huolimatta hän jatkoi sodan jälkeen hyppyuraansa.

## Takaisin korkeushyppääjäksi
Kesällä 1945 af Ursin hyppäsi Pihlavalla uransa parhaan tuloksen 198 cm, joka oli sen vuoden maailmantilastossa seitsemänneksi paras tulos. Maaotteluita kertyi hänen urallaan kaikkiaan viisi. 

Kalevan kisoissa af Ursin esiintyi vuoteen 1957 asti kaikkiaan 20 kertaa parhaina saavutuksina mestaruus Jyväskylässä 1950. Ensimmäinen SM-mitali tuli kesällä 1938 Kotkaksen ja Kaliman jäljessä. Vielä 33-vuotiaana hän sijoittui vuoden 1953 Kalevan kisoissa kolmanneksi tuloksella 185 cm. Kaikkiaan SM-mitaleita kertyi 10 kappaletta.

Seuratasolla af Ursin edusti HKV:tä, Tampereen Pyrintöä ja helsinkiläistä IK-32:a.

## Valmentajana
Aktiiviuransa loppuvaiheessa 1950-luvulla af Ursin toimi SUL:n Hämeen piirin koulutusohjaajana. Hän oli ensimmäinen suomalainen, joka saavutti Mainzin urheilukorkeakoulun loppututkinnon. Vuonna 1960 hän siirtyi SFI:n koulutusohjaajaksi ja päävalmentajaksi vuosina 1961–1976. Hänen parhaita valmennettaviaan olivat Nina Wärn-Holmen, Reijo Ståhlberg, Mona-Lisa Strandvall-Pursiainen, Bo Grahn, Olof Nyman ja Rune Holmen.

Valmentajauransa aikana af Ursin kirjoitti useita teoksia ja oli suosittu luennoitsija. Hän oli perustamassa vuonna 1975 Suomen Valmentajat ry:tä ja valittiin aikanaan yhdistyksen kunnianpuheenjohtajaksi. 

## Lähteet
* 
* 
*
*
Reunalla (vuoden 2012 elokuva)

**Reunalla** (engl. *Man on a Ledge*) on vuonna 2012 ensi-iltansa saanut yhdysvaltalainen jännityselokuva, jonka on ohjannut Asger Leth ja jonka pääosia näyttelevät Sam Worthington, Elizabeth Banks, Jamie Bell ja Ed Harris. Elokuva kuvattiin New Yorkissa.

Elokuva kertoo entisestä poliisista Nick Cassidysta (Sam Worthington), joka on lavastettu syylliseksi rikokseen, jota hän ei ole tehnyt. Hän karkaa vankilasta ja asettuu newyorkilaisen pilvenpiirtäjän ikkunankaiteelle ja uhkaa hypätä, aikomuksenaan osoittaa syyttömyytensä.

## Näyttelijät

## Lähteet

## Aiheesta muualla
* 
*
Tuomo Pietiläinen

**Tuomo Pietiläinen** (s. 1964) on Helsingin Sanomien taloustoimittaja.

## Jutut ja palkinnot
Pietiläinen on saanut tiedon­julkistamisen valtion­palkinnon vuosina 1993 ja 2003. Vuonna 1993 hän jakoi palkinnon Leena Jäppisen ja Seppo Lehtosen kanssa skientologian käsittelystä. Vuonna 2003 Pietiläinen sai palkinnon Anssi Miettisen kanssa teletunnistetietojen väärinkäyttöepäilyjä koskevasta uutisoinnista Helsingin Sanomissa. He saivat samana vuonna myös Bonnierin Suuren journalisti­palkinnon Sonera-uutisoinnista. 

Vuonna 2011 Tutkivan journalismin yhdistys myönsi Pietiläiselle Lumilapio-palkinnon vuoden parhaasta tutkivasta jutusta. Hän sai palkinnon pankkiirien lyhytkauppaa ja osakekannustamista käsittelevästä juttusarjasta.

Pietiläinen toimi vuosina 2012–2013 Tampereen yliopiston journalistiikan vierailijaprofessorina. Vierailijaprofessoriaikanaan hän laati yhdessä opiskelijoiden kanssa Björn Wahlroosista kertovan teoksen *Wahlroos: epävirallinen elämäkerta* (2013).

Pietiläinen on sanonut suhtautuvansa tutkivaan journalismiin hyvin klassisesti. Hänen mukaansa toimittajat ovat vallan vahtikoiria ja vastavoima. Hän on ollut kiinnostunut erityisesti poliittisesta ja taloudellisesta vallasta sekä niiden leikkauskohdista.

## Viestikoekeskus-juttu
Vuonna 2017 Helsingin Sanomat julkaisi jutun, joka käsitteli Puolustusvoimien Tikkakoskella sijaitsevaa Viestikoekeskusta. Pääesikunta teki jutusta tutkintapyynnön. Esitutkinnassa poliisi selvitti, julkaisiko lehti oikeudettomasti tietoa, joka oli määrätty salaiseksi Suomen ulkoisen turvallisuuden suojelemiseksi. Vuonna 2021 Pietiläinen yhdessä politiikan toimituksen esimiehen Kalle Silfverbergin ja toimittaja Laura Halmisen kanssa sai syytteen turvallisuussalaisuuden paljastamisesta. Vastaavan päätoimittajan Kaius Niemen mukaan kaikki HS:n jutussa julkaisemat tiedot olivat peräisin julkisista lähteistä.

Tammikuussa 2023 Helsingin käräjäoikeus tuomitsi Pietiläisen 50 päiväsakkoon turvallisuussalaisuuden paljastamisesta. Silfverbergin syyte hylättiin, ja Halminen jätettiin tuomitsematta rangaistukseen.

Heinäkuussa 2025 Helsingin hovioikeus tuomitsi  Pietiläisen neljän kuukauden ehdolliseen vankeusrangaistukseen turvallisuussalaisuuden paljastamisesta ja sellaisen yrityksestä. Halminen tuomittiin samoista rikoksista sakkorangaistukseen. Korkein oikeus ei myöntänyt valituslupaa eli hovioikeuden tuomio jäi lainvoimaiseksi.

## Tunnustukset
* Bonnierin vuoden juttu 2002, ”Sonera etsi vuotajia puhelutietojen avulla”, Helsingin Sanomat (11.10.2002)
* Lumilapio-palkinto:
** 2006, Fortumin johdon tulospalkkioista ja optiojärjestelyistä.
** 2012, Helsingin Sanomissa julkaistusta juttusarjasta pankkiirien lyhytkaupasta ja optioista.
** 2018, kuntapäättäjien rikossyytteiden ja -tuomioiden paljastamisesta kuntavaalivuonna 2017

## Lähteet
Piera Pistono

**Piera Pistono** (s. 15. heinäkuuta 1938 Bangkok, Thaimaa) on italialainen pianisti ja säveltäjä. Hän opiskeli Roomassa aineinaan pianonsoitto, kuoromusiikki ja kuoronjohto. Valmistuttuaan hän aloitti itse työskentelyn opetustehtävissä Santa Cecilian konservatoriossa. Hänen teoksiaan on julkaistu levytyksinä.

Pistono on säveltänyt musiikkia Duo Alternolle, jonka muodostavat sopraano Tiziana Scandaletti ja pianisti Riccardo Piacentini.

## Lähteet
Josef Kloimstein

**Josef Kloimstein** (1. marraskuuta 1929 Rufling – 15. marraskuuta 2012 Steyregg) oli itävaltalainen soutaja ja kaksinkertainen olympiamitalisti, joka souti pääasiassa parinaan Alfred Sageder.

Kloimstein sai vuoden 1956 kesäolympialaisissa Melbournessa pronssia perämiehettömässä kaksikossa ja osallistui lisäksi perämiehelliseen kaksikkoon. Rooman kesäolympialaisissa 1960 hän sai perämiehettömässä kaksikossa hopeaa, ja Tokion kesäolympialaisissa 1964 hän sijoittui perämiehellisessä kaksikossa kahdeksanneksi.

Kloimstein voitti Euroopan-mestaruuskilpailuista neljä mitalia: perämiehettömässä kaksikossa hopeaa vuosina 1956 ja 1957 sekä pronssia vuonna 1959, ja perämiehellisessä kaksikossa pronssia vuonna 1956. Hän kuoli Steyreggissä 15. marraskuuta 2012, 83-vuotiaana.

## Lähteet
Rob Romoni

**Rob Romoni** (s. 12. lokakuuta 1975 Jersey City, New Jersey) on yhdysvaltalainen homopornonäyttelijä, joka aloitti esiintymisen vuonna 2002. Hän on 175-senttinen. Hän on esiintyjänä versatile. Hän voitti vuosina 2003–2005 kaikkiaan kolme Grabby-palkintoa ja yhden GayVN-palkinnon. Lisäksi vuonna 2012 hän sai Grabby-palkintojen jaon yhteydessä *Wall of Fame* -paikan.

## Lähteet

## Aiheesta muualla
*
Hans Schöchlin

**Hans W. Schöchlin** (6. maaliskuuta 1893 &ndash; 3. kesäkuuta 1978) oli sveitsiläinen soutaja ja olympiavoittaja. Hän edusti seuratasolla Seeclub Bieliä.

Schöchlin oli voittamassa EM-kisojen hopeaa kahdeksikoissa vuosina 1923 sekä 1923, ja vuonna 1925 hän voitti lajista kultamitalin. Hän sai perämiehellisten kaksikkojen olympiakultaa Amsterdamin kisoissa 1928. Hansin kanssa samaan joukkueeseen kuului myös hänen veljensä Karl. Schöchlin osallistui vuoden 1936 olympialaisten taidekilpailuihin kirjallisuudessa työllään Geist und Sport.

## Lähteet
Hollie Stevens

**Hollie Stevens** (4. tammikuuta 1982 Kansas City, Missouri – 3. heinäkuuta 2012) oli yhdysvaltalainen pornonäyttelijä. Hän aloitti uransa pornoteollisuudessa vuonna 2003 ja esiintyi kaikkiaan noin 170:ssä elokuvassa. Hän voitti vuonna 2004 AVN-palkinnon ja oli lisäksi ehdolla toisen saajaksi. Stevensillä todettiin vuonna 2011 rintasyöpä, ja hänelle tehtiin mastektomia saman vuoden elokuussa. Kesäkuussa 2012 hän meni naimisiin Eric Cashin kanssa.

Stevens kuoli heinäkuussa 2012 rintasyöpään, joka oli levinnyt muun muassa aivoihin ja maksaan.

## Lähteet

## Aiheesta muualla
* Internet Adult Film Database: Hollie Stevens
Jules Cléret

**Jules Cléret** (29. joulukuuta 1835 Carentan – 23. tammikuuta 1895) oli ranskalainen roomalaiskatolinen piispa. Hänet vihittiin papiksi 1. kesäkuuta 1860. Hänet nimitettiin 28. elokuuta 1889 ja vahvistettiin 30. joulukuuta Lavalin hiippakunnan johtajaksi. Piispaksi vihkimisen suoritti 16. helmikuuta 1890 Abel-Anastase Germain, jota avustivat Flavien-Abel-Antoinin Hugonin ja François-Marie Trégaro. Virkaan asettaminen seurasi 23. helmikuuta. 

Cléret kuoli 59-vuotiaana virassa. Hänen seuraajakseen tuli Pierre-Joseph Geay.

## Lähteet
GodFM

**GodFM** oli kolmihenkinen kristillinen rap-yhtye. Se perustettiin vuonna 2005. Aikamedia julkaisi kesällä 2009 sen ensimmäisen albumin *Avaa silmät*. Vuodenvaihteen 2009–2010 jälkeen GodFM on keikkaillut yhtyeen kanssa silloin tällöin. GodFM julkaisi toisen levynsä kesäkuussa 2011, joka kantaa nimeä *Näkymätön*. Vuonna 2013 GodFM ja Livebändi liittyivät yhteen ja perustivat GFM-yhtyeen.

## Kokoonpano
### Solistit
* Remo
* Juge
* Rossi

### Taustayhtye
* Heikki Korhonen (syna/ohjelmoinnit)
* Samu Hannukkala (syna)
* Juha Vilpas (kitara)
* Mikko Laitinen (kitara)
* Samu Räikkönen (rummut)
* Miika Valle (basso)
* Leevi Luoto (efx)

## Aiheesta muualla
* GodFm myspacessa
* Facebook sivu

## Lähteet
François-Marie Trégaro

**François-Marie Trégaro** (17. kesäkuuta 1824 Peillac – 6. tammikuuta 1897) oli ranskalainen roomalaiskatolinen piispa. Hänet vihittiin papiksi 23. syyskuuta 1848 ja nimitettiin Séesin hiippakunnan koadjuuttoripiispaksi 25. lokakuuta 1881. Hänet vahvistettiin koadjuuttoripiispaksi 18. marraskuuta 1881, ja samana päivänä hän sai myös nimityksen Dolichen titulaaripiispaksi.

Trégarosta tuli 1. joulukuuta 1881 Séesin piispa, ja hänet konsekroi 25. tammikuuta 1882 Jean-Marie Bécel, jota avustivat Flavien-Abel-Antoinin Hugonin ja Jules François Lecoq. Virkaan asettaminen seurasi 31. tammikuuta 1882. Trégaro kuoli 72-vuotiaana virassa, ja hänen seuraajakseen hiippakunnan johtoon tuli Claude Bardel.

## Lähteet
Jean-Marie Bécel

**Jean-Marie Bécel** (1. elokuuta 1825 Beignon – 6. marraskuuta 1897) oli ranskalainen roomalaiskatolinen piispa. Hänet vihittiin papiksi Vannesin hiippakuntaan 5. huhtikuuta 1851 ja valittiin sen johtoon 6. tammikuuta 1866. Hänet vahvistettiin Vannesin piispaksi 22. kesäkuuta 1866, ja hänet konsekroi 25. heinäkuuta Louis-Anne Dubreil, jota avustivat Henri-Marie Amanton ja Louis-Anne Nogret. 

Bécel osallistui Vatikaanin ensimmäiseen kirkolliskokoukseen. Hän kuoli 72-vuotiaana virassa, ja hänen seuraajakseen hiippakunnan johtoon tuli Amédée-Jean-Baptiste Latieule.

## Lähteet
Vanessa Lane

**Vanessa Lane** (s. 14. lokakuuta 1983 New York) on yhdysvaltalainen pornonäyttelijä, joka aloitti esiintymisen vuonna 2004. Hän on 156-senttinen. Hän sai vuonna 2006 kolme AVN-palkintoehdokkuutta (mm. *Best New Starlet*) ja vuonna 2008 vielä yhden. Hän on tehnyt esiintymisen *[[Dr. 90210]]* -sarjan jaksossa. Hän on toiminut myös *[[Penthouse]]n* mallina.

## Lähteet

## Aiheesta muualla
* Viralliset sivut 
*
Bob Baird

**Robert Allen "Bob" Baird** (16. tammikuuta 1940 Knoxville, Tennessee – 11. huhtikuuta 1974 Chattanooga, Tennessee) oli yhdysvaltalainen baseballpelaaja, pelipaikaltaan syöttäjä. Hänen seuransa oli Washington Senators. Hän pelasi ensimmäisen MLB-ottelunsa 3. syyskuuta 1962 ja viimeisensä 27. syyskuuta 1963.

Baird kuoli 34-vuotiaana jouduttuaan ammutuksi riidellessään naisen kanssa. Hänet haudattiin Lynnhurstin hautausmaalle Knoxvilleen.

## Lähteet
Karl Schöchlin

**Karl F. Schöchlin** (13. kesäkuuta 1894 &ndash; 7. marraskuuta 1974) oli sveitsiläinen soutaja ja olympiavoittaja. Hän edusti seuratasolla Seeclub Bieliä.

Schöchlin oli voittamassa kahdeksikkojen EM-hopeaa vuosina 1923 ja 1924, ja vuonna 1925 hän sai lajin Euroopan-mestaruuden. Hän voitti Amsterdamin olympialaisissa 1928 kultaa perämiehellisessä kaksikossa, jossa mukana oli myös hänen veljensä Hans.

## Lähteet

## Aiheesta muualla
Samantha Strong

**Samantha Strong** (s. 9. kesäkuuta 1967 Seattle, Washington) on yhdysvaltalainen pornonäyttelijä. Hän aloitti esiintymisen vuonna 1986 ja jatkoi sitä vuoteen 2002 saakka. Hän on 168-senttinen. Hän voitti vuonna 1988 AVN-palkinnon (*Best New Starlet*), ja hänet on myös otettu AVN Hall of Fameen. 

Strong kieltäytyi 1980-luvulla työskentelemästä myös homopornossa esiintyneen Jeff Strykerin kanssa AIDS-pelon takia. Syntyi kiista Vivid Entertainmentin kanssa, ja lopulta Strong kuitenkin myöntyi esiintymään Strykerin kanssa elokuvassa *The Heiress* (1988).

## Lähteet
Armand Marcelle

**Armand Marcelle** (10. lokakuuta 1905 Reims – 26. joulukuuta 1974 Reims) oli ranskalainen soutaja. Hän kilpaili vuoden 1928 kesäolympialaisissa Amsterdamissa ja sai siellä hopeaa perämiehellisessä kaksikossa. Édouard Marcelle oli hänen veljensä.

## Lähteet
Édouard Marcelle

**Édouard Marcelle** (1. lokakuuta 1909 Reims – 9. marraskuuta 2001 Reims) oli ranskalainen soutaja. Hän kilpaili vuoden 1928 kesäolympialaisissa Amsterdamissa ja sai siellä hopeaa perämiehellisessä kaksikossa. Hän oli Armand Marcellen veli.

## Lähteet
Eric Sandberg

**Eric Gustaf Sandberg** (20. joulukuuta 1884 – 3. joulukuuta 1966 Göteborg) oli ruotsalainen purjehtija. Hän sai vuoden 1908 kesäolympialaisissa Lontoossa *Vingalla* hopeaa kahdeksan metrin luokassa. Hän osallistui myös kesäolympialaisiin 1912 Tukholmassa ja sai siellä *Kerstinillä* pronssia kuuden metrin luokassa.

## Lähteet
Tyler Riggz

**Tyler Riggz** (s. 1975 Missouri) on yhdysvaltalainen homopornonäyttelijä. Hän on 185-senttinen. Hän aloitti esiintymisen vuonna 2005, ja vuonna 2006 hän voitti GayVN-palkinnon kategoriassa *paras seksikohtaus: duo* Johnny Hazzardin kanssa Rascal Videon elokuvassa *Wrong Side of the Tracks Part One*.

## Lähteet

## Aiheesta muualla
*
Thomas Littledale

**Thomas Alfred Royds Littledale** (2. huhtikuuta 1850 Liverpool, Englanti – 4. joulukuuta 1938 Saint-Jean-de-Luz, Ranska) oli brittiläinen purjehtija ja olympiamitalisti. Hän kilpaili vuoden 1908 kesäolympialaisissa Lontoossa ja sai siellä 12 metrin luokassa *Mouchettella* hopeaa.

## Lähteet
Charles MacIver

**Charles MacIver** (28. marraskuuta 1866 Liverpool – 21. joulukuuta 1935 Menai Bridge) oli brittiläinen purjehtija. Hän kilpaili vuoden 1908 kesäolympialaisissa Lontoossa ja sai siellä 12 metrin luokassa *Mouchettella* hopeaa. Hän oli Cecil R. MacIverin isä.

## Lähteet
Zwan

**Zwan** oli yhdysvaltalainen rockyhtye joka toimi vuosina 2001–2003. Yhtye julkaisi ainoastaan yhden albumin: *[[Mary Star Of The Sea]]*.
Sean Storm

**Sean Storm** (s. 1975 Chillicothe, Illinois) on yhdysvaltalainen homopornonäyttelijä, -käsikirjoittaja ja -ohjaaja. Storm on 168-senttinen *versatile*. Hän oli ehdolla parhaan sooloesityksen Grabby-palkinnolle 2002 *Open Trench* -videosta ja voitti parhaan sooloesityksen GayVN-palkinnon 2003 *Open Trench II* -videosta. Storm aloitti esiintymisen vuonna 1997, ohjaajana hän toimi 2004-2009.

## Lähteet
Bengt Palmquist

**Bengt Valdemar Palmquist** (4. huhtikuuta 1923 Göteborg – 26. marraskuuta 1995 Särö) oli ruotsalainen purjehtija. Hän voitti vuoden 1956 kesäolympialaisissa Melbournessa kultaa Louhessa *Slaghoken II:lla*. Hän kilpaili Louhessa myös kesäolympialaisissa 1960 Roomassa saavuttaen 20. sijan; kesäolympialaisissa 1968 hän pääsi siinä Méxicossa kuudennelle sijalle.

## Lähteet
Ty Fox

**Ty Fox** (s. 24. huhtikuuta 1966 Falls Church, Virginia) on yhdysvaltalainen homopornonäyttelijä. Hän aloitti esiintymisen vuonna 1993. Hän on käyttänyt esiintyessään myös nimiä Ty Foxx, J. Steele ja Dion Bruton. Hänet nähtiin top-rooleissa. Hän voitti vuonna 1994 parhaan näyttelijän Grabby-palkinnon sekä vuosina 1996 ja 1997 kaksi Men in Video Awardia.

## Lähteet

## Aiheesta muualla
*
Kilamba

**Nova Cidade de Kilamba** () on kaupunki Angolassa. Se sijaitsee 30 kilometrin päässä pääkaupunki Luandasta. Kaupungin on rakentanut CITIC (China International Trust and Investment Corporation), joka on valtio-omisteinen kiinalaisyhtiö. Heinäkuussa 2012 kaupunkihankkeelle oli kolmen vuoden aikana kertynyt kustannuksia 3,5 miljardia dollaria eli noin 2,8 miljardia euroa. Hankkeen rahoituslähteenä ovat toimineet Angolan öljytulot.

Alueeltaan 5&nbsp;000 hehtaarin laajuisessa Kilambassa on muun muassa 750 kahdeksankerroksista asuinrakennusta ja yli 100 liiketilaa. Kouluja alueella on 12. Kaupunki on suunniteltu puolen miljoonan ihmisen asuttavaksi.

Kilamban asuntojen hinnat vaihtelevat 100&nbsp;000 ja 160&nbsp;000 euron välillä. Kuitenkin Angolan asukkaista arviolta kahden kolmasosan tulot ovat vähemmän kuin 1,6 euroa päivää kohden. Heinäkuun 2012 alussa oli kulunut lähes vuosi siitä, kun asuntoja oli tullut ensimmäisen kerran myyntiin, mutta kaupunki oli edelleen pääosin tyhjillään. Asuntoja oli siihen mennessä saatu kaupattua 220 kappaletta.

## Lähteet

## Aiheesta muualla
Almond Joy

**Almond Joy** on Hershey'sin valmistama suklaapatukka. Patukassa on kookospähkinäsydän sekä kaksi mantelia, jotka on kuorrutettu maitosuklaalla. Käärepaperiltaan Almond Joy on sininen. Almond Joy on Moundsin sisartuote.  

Bounty muistuttaa Almond Joyta muotoilunsa puolesta mutta ei sisällä manteleita. 

## Historia

Almond Joy -patukan loi  Mounds-patukan kehittäjäPeter Paul Candy Manufacturing Co. Patukka esiteltiin vuonna 1946. Vuonna 1978  Peter Paul sulautui Cadburyn kanssa. Hershey's osti Yhdysvaltain markkinointiosuudet yhdistetyltä yhtiöltä vuonna 1988.  Vaikka Peter Paulia ja yhtiötä ei ole enää olemassa, nimi esiintyy siitä huolimatta yhä patukoiden käärepapereissa osana patukan brändinimeä.

1970-luvun aikana Peter Paulin yhtiö käytti sävelmää "Sometimes you feel like a nut / Sometimes you don't / Almond Joy's got nuts / Mounds don't" mainostaakseen sekä Almond Joyta että Moundsia. Sävelmän sanoituksissa olleen lauseen "feel like a nut" (engl. *nut* = *pähkinä, myös sekopää, hullu*) kohdalla mainoksessa esiintyi sekopää, joka teki aina kaikenlaista erikoista ja hauskaa, kuten ratsasti hevosella takaperin. 

Hershey's ryhtyi 2000-luvulla valmistamaan eri tuoteversioita Almond Joysta, mukaan lukien vuonna 2004 valmistetut Piña Colada ja Double Chocolate Almond Joyt, joita myytiin vain rajoitettu erä, vuonna 2005 valmistetut White Chocolate Key Lime ja Milk Chocolate Passion Fruit Almond Joyt sekä vuonna 2006 valmistetun Toasted Coconut Almond Joyn.

## Almond Joy julkisuudessa
Almond Joyta mainostettiin yhdysvaltalaisen ajoneuvokorien valmistajan Budd Companyn M3-junissa Philadelphiassa. Suklaapatukan mainoslause ”Sometimes you feel like a nut, sometimes you don’t” esiintyi Michael Hendersonin funk- ja tanssimusiikkikappaleessa ”Wide Receiver”. Almond Joy oli yhdysvaltalaisessa komedia-draamasarjassa *[[Weeds]]* Nancyn viimeisimmän aviomiehen Judahin suosikkimakeinen. Suklaapatukkaa mainostavaa laulua käytettiinkin sarjan toisen tuotantokauden yhdeksännessä jaksossa.

Almond Joy -patukkapaketin voi nähdä Don Ricklesin takana varastopöydällä elokuvassa *[[Kellyn sankarit]]* Ricklesin puhuessa Clint Eastwoodin kanssa. Yhdysvaltalaismuusikko Princen kappaleessa ”Get Off” esiintyy lause ”strip your dress down like I was strippin’ a Peter Paul’s Almond Joy”. Yksi yhdysvaltalaisyhtye The Allman Brothers Bandin jäsenistä käytti nimenään Almond Joyn muotoiltua versiota Allman Joys. Yhdysvaltalaisen komediasarjan *[[Puisto-osasto]]n* toisen tuotantokauden seitsemännessä jaksossa manteleille allerginen Ron Swanson kysyy Annilta, onko tämän juhlissa tarjolla muita patukoita kuin Almond Joyta.

Yhdysvaltalaislaulaja Tom Waitsin albumin Mule Variations kappaleessa ”Chocolate Jesus” mainitaan Almond Joy. Televisiosarja *[[Simpsonit|Simpsoneiden]]* jaksossa ”Lisa ihmemaassa” Lisa Simpson ostaa ensimmäiselle seurustelukumppanilleen Almond Joyn Kwik-E-Martista Julietin kanssa.

## Lähteet
Vitali Papadopulo

**Vitali Vladimirovitš Papadopulo** (, s. 19. helmikuuta 1963 Krasnyi Sulin, Venäjän SNT, Neuvostoliitto) on entinen venäläinen jalkapalloilija. Hän oli pelipaikaltaan hyökkääjä tai keskikenttäpelaaja. Peliuransa jälkeen Papadopulo on toiminut apuvalmentajana ja muissa taustatehtävissä venäläisessä FK Bataisk-2007:ssä.

Papadopulo edusti urallaan SKA Rostov-na-Donua, Rostselmaš Rostov-na-Donua, APK Azovia, Pallo-Iiroja, Krystal H’ersonia, Lokomotiv Nižni Novgorodia, Panioniosia ja FK Torpedo Arzamasia.
Luettelo Kansainyhteisön jäsenvaltioista

Tämä on **luettelo Kansainyhteisön jäsenvaltioista**. Luettelossa jäsenyyden jäädyttäminen () tarkoittaa sitä, että jäsenvaltio ei saa osallistua Kansainyhteisön johtajien ja ministerien kokouksiin, mutta se on edelleen jäsenenä Kansainyhteisössä. Vuoden 2022 loppuun mennessä Kansainyhteisössä oli 56 jäsenvaltiota, joista kaikki paitsi neljä valtiota (Gabon, Mosambik, Ruanda ja Togo) ovat joskus olleet osana brittiläistä imperiumia.

## Nykyiset jäsenvaltiot

## Entiset jäsenvaltiot

## Lakkautetut jäsenvaltiot

## Lähteet

## Aiheesta muualla
Mariem Alaoui Selsouli

**Mariem Alaoui Selsouli** (, s. 8. heinäkuuta 1984 Marrakech) on marokkolainen keskipitkän matkan juoksija, joka on erikoistunut 1&nbsp;500 ja 3&nbsp;000 metrille. Hän on juossut myös 5&nbsp;000 metriä ja osallistunut kuudesti maastojuoksun MM-kilpailuihin (2002–2007). Hän on jäänyt kahdesti kiinni dopingin käytöstä.

Alaoui Selsouli oli 3&nbsp;000 metrin viides Debrecenin alle 18-vuotiaiden MM-kilpailuissa 2001 ajalla 9.26,27. Kingstonin alle 20-vuotiaiden MM-kilpailuissa 2002 hän voitti 3&nbsp;000 metrin hopeaa ajalla 9.16,28 ja sijoittui 1&nbsp;500 metrillä viidenneksi ajalla 4.16,08. Vuonna 2006 hän oli Moskovan sisäratojen MM-kilpailuissa 3&nbsp;000 metrin kuudes ajalla 8.55,97 ja Bambousin Afrikan-mestaruuskilpailuissa 5&nbsp;000 metrin viides ajalla 15.58,50. Osakan MM-kilpailuissa 2007 hän sijoittui 1&nbsp;500 metrillä neljänneksi ajalla 4.01,52. Vuonna 2008 hän voitti 3&nbsp;000 metrin pronssia Valencian sisäratojen MM-kilpailuissa ajalla 8.41,66, mutta karsiutui 5&nbsp;000 metrin alkuerissä Pekingin olympialaisissa.

Alaoui Selsouli oli kilpailukiellossa 22.8.2009–21.8.2011 jäätyään kiinni EPO:n käytöstä. Istanbulin sisäratojen MM-kilpailuissa 2012 hän voitti 1&nbsp;500 metrin hopeaa ajalla 4.07,78. 6. heinäkuuta 2012 Pariisin Timanttiliigan kilpailussa hän voitti 1&nbsp;500 metrin juoksun ajalla 3.56,15. Aika olisi ollut kauden kärkitulos ja Marokon ennätys, mutta hänen kisan jälkeen antamassaan dopingnäytteessä todettiin nesteenpoistoainetta. Hän sai kahdeksan vuoden kilpailukiellon ajalle 25.7.2012–24.7.2020.

Alaoui Selsouli on juossut ulkoradoilla 1&nbsp;500 metriä aikaan 4.00,77 Brysselissä 16. syyskuuta 2011 ja 3&nbsp;000 metriä aikaan 8.29,52 Monacossa 25. heinäkuuta 2007. Sisäradoilla hän on juossut 1&nbsp;500 metriä aikaan 4.03,67 (Marokon ennätys) Liévinissä 14. helmikuuta 2012 ja 3&nbsp;000 metriä aikaan 8.35,86 (Marokon ennätys) Valenciassa 9. helmikuuta 2008. 800 metrillä hänen ennätyksensä on 2.01,55 (juostu Milanossa 18. syyskuuta 2011) ja 5&nbsp;000 metrillä 14.36,52 (juostu Roomassa 13. heinäkuuta 2007).

## Lähteet
*
*
### Viitteet
Simo Saarinen Trophy

**Simo Saarinen Trophy** on Suomen Jääkiekkoliiton vuosittain rullakiekon SM-liigan runkosarjan parhaalle puolustajalle myöntämä tunnustuspalkinto. Simo Saarinen pelasi ensimmäisen Suomen mestaruuden voittaneessa Team Rocesissa SM-turnauksessa 1996.

## Palkinnon saajat

## Lähteet
Runkosarjan paras pistemies -palkinto (rullakiekko)

**Runkosarjan paras pistemies -palkinto** on Suomen Jääkiekkoliiton vuosittain rullakiekon SM-liigan runkosarjassa eniten tehopisteitä tehneelle pelaajalle myöntämä tunnustuspalkinto.

## Palkinnon saajat

## Lähteet
Ronald Maitland

**Ronald Monteith Maitland** (6. tammikuuta 1887 Grimsby, Ontario – 15. huhtikuuta 1937 Vancouver, Brittiläinen Kolumbia) oli kanadalainen purjehtija. Hän osallistui vuoden 1932 kesäolympialaisiin Los Angelesissa. Hän oli siellä mukana saamassa hopeaa kahdeksan metrin luokassa *Santa Marialla*.

## Lähteet
Runkosarjan paras maalivahti -palkinto (rullakiekko)

**Runkosarjan paras maalivahti -palkinto** on Suomen Jääkiekkoliiton vuosittain rullakiekon SM-liigan runkosarjan parhaalle maalivahdille myöntämä tunnustuspalkinto.

## Palkinnon saajat

## Lähteet
Henri Pelgé

**Henri Pelgé** (9. toukokuuta 1837 Pariisi – 31. toukokuuta 1911) oli ranskalainen roomalaiskatolinen piispa. Hänet vihittiin papiksi 21. joulukuuta 1861 ja valittiin Poitiersin hiippakunnan johtoon 29. tammikuuta 1894. Valinta vahvistettiin 18. toukokuuta, ja piispaksi vihkiminen seurasi 15. heinäkuuta. Pääkonsekraattorina toimi François-Marie-Benjamin Richard de la Vergne, jota avustivat Pierre-Antoine-Paul Goux ja Emmanuel-Marie-Ange de Briey.

Pelgé kuoli 74-vuotiaana virassa. Hänen seuraajakseen tuli Louis Humbrecht.

## Lähteet
James Trifunov

**James Trifunov** (18. heinäkuuta 1903 Jarkovatš, Itävalta-Unkari &ndash; 27. kesäkuuta 1993 Winnipeg) oli kanadalainen vapaapainija ja olympiamitalisti. 

Trifunov muutti Kanadaan vuonna 1910 ja asettui Reginaan. Kolmea vuotta myöhemmin hänen isänsä kuoli jättäen jälkeensä lesken ja neljä pientä lasta, joista nuorin James oli. Hän kävi koulut loppuun asti isompien lasten tehdessä töitä elättääkseen perheen. Trifunov liittyi paikalliseen nuorten miesten kristilliseen yhdistykseen vuonna 1917 ja aloitti painin viisi vuotta myöhemmin. Yhdistyksellä ei ollut virallista painiohjelmaa, mutta se lähetti silti joukkueen Kanadan-mestaruuskisoihin. Itseoppinut Trifunov voitti maansa mestaruuden 56 kilon sarjassa vuonna 1923.

Trifunov oli Pariisin olympialaisissa 1924 alle 56 kilon sarjassa jaetulla yhdeksännellä sijalla. Hän pääsi kisoihin mukaan, kun hänen 132 työtoveriansa Reginan postitoimistossa antoivat jokainen yhden dollarin matkaa varten. Trifunov voitti samasta painoluokasta pronssia Amsterdamin kisoissa 1928, joihin häntä ei ensin oltu valittu, mutta sai jälleen rahallista tukea, jonka avulla hän pääsi kisaamaan. Hän voitti brittiläisen imperiumin kisat 1930, mutta putosi toisen ottelunsa jälkeen vuoden 1932 olympiakisoissa. Trifunov voitti Kanadan-mestaruuden kymmenen vuoden ajan joka kerta lukuun ottamatta vuotta 1931, jolloin hän oli loukkaantunut.

Trifunov lähetettiin Winnipegiin auttamaan Free Pressin, kahden eri lehden kustantajan, johdossa. Alun perin kahden viikon mittaiseksi tarkoitettu pesti sai hänet jäämään kaupunkiin loppuiäkseen, ja hänestä tuli kaupungin amatööriurheiluyhteisön johtaja. Trifunov liittyi Winnipegissä jälleen NMKY:n painiseuraan ja valmensi Winnipegin yliopistossa. Hän myös toimi 25 vuoden ajan Manitoban painiliiton presidenttinä, johtotehtävissä Kanadan amatööripainiliitossa sekä nyrkkeily- ja painikomitean puhemiehenä Kanadan amatööriurheilujärjesössä.

Trifunov oli Kanadan painijoukkueen valmentaja vuosien 1952, 1956 sekä 1960 olympialaisissa, minkä lisäksi hän valmensi joukkuetta kaksissa kansainyhteisön kisoissa. Hän oli myös joukkueen manageri eri kansainvälisissä kilpailuissa. Trifunov palkittiin elämäntyöstään painin parissa Order of Canada -merkillä 1982, paikalla Kanadan urheilun kunniagalleriassa 1960 sekä monilla muilla kunnianosoituksilla.

## Lähteet
Weijoki

**Weijoki** (, pinyin: Wèi Hé, Wade–Giles: Wei Ho), myös *Wei He* tai *Weiho*, on merkittävä joki Gansun ja Shaanxin maakunnissa Keski-Kiinassa. Se on myös Keltaisenjoen oikea sivujoki ja yhtyy pääjokeen Sanmenin tekojärven kohdalla. Se on sen suurin sivujoki. Weijoella on ollut suuri merkitys kiinalaisen kulttuurin alkuvaiheessa. Joen pituus on 818-864 kilometriä mittauksesta riippuen, ja sen muita sivujokia ovat Luojoki, Jingjoki ja Chishui.

Vuonna 2003 mittavat sateet johtivat joen tulvimiseen, joka aiheutti yli 30 ihmisen kuoleman. 300&nbsp;000 ihmisen piti vaihtaa asuinpaikkaa.


咸阳古桥.JPG|Vanhan sillan jäänteet Xianyangin kohdalla.
Full View of Wei River in Xianyang 2012-09.jpg|Joen maisemaa Xianyangin kohdalla.


## Lähteet
Trevor Ariza

**Trevor Anthony Ariza** (s. 30. kesäkuuta 1985, Miami, Florida) on yhdysvaltalainen koripalloilija, pelipaikaltaan pieni laitahyökkääjä tai heittävä takamies. Hän pelaa kaudella 2019–2020 NBA-liigan Sacramento Kingsissa.

## NBA-ura
New York Knicks varasi UCLA:n yliopiston joukkueessa pelanneen Arizan toisella kierroksella vuoden , tilaisuuden 43:ntenä pelaajana. Knicksin jälkeen hän on pelannut Orlando Magicissä, Los Angeles Lakersissä, Houston Rocketsissa, New Orleans Hornetsissa, Washington Wizardsissa, uudelleen Houston Rocketsissa sekä syksyn 2018 Phoenix Sunsissa. Joulukuussa 2018 hän palasi Washington Wizardsiin. Kesällä 2019 hän siirtyi Sacramento Kingsiin.

Ariza on voittanut urallaan yhden NBA:n mestaruuden, kaudella 2008–2009 Los Angeles Lakersin riveissä.

## Lähteet

## Aiheesta muualla

*NBA:n pelaajaprofiili
Vlado Košić

**Vlado Košić** (s. 31. toukokuuta 1959 Družbinec) on kroatialainen roomalaiskatolinen piispa. Hänet vihki papiksi Zagrebin arkkihiippakuntaan Franjo Kuharić 30. kesäkuuta 1985. Hän sai 29. joulukuuta 1998 nimityksen Zagrebin vihkipiispaksi ja Ruspaen titulaaripiispaksi. Piispaksi vihkiminen seurasi 6. helmikuuta 1999. Pääkonsekraattorina toimi Josip Bozanić, jota avustivat Franjo Kuharić ja Giulio Einaudi.

Košić nimitettiin 5. joulukuuta 2009 Sisakin piispaksi, jonka virkaan hänet asetettiin 6. helmikuuta 2010.

## Lähteet
Ivan Šaško

**Ivan Šaško** (s. 1. elokuuta 1966 Ðivan) on kroatialainen roomalaiskatolinen piispa. Hänet vihki papiksi Zagrebin arkkihiippakuntaan Franjo Kuharić 28. kesäkuuta 1992. Hänet nimitettiin Zagrebin vihkipiispaksi ja Rotarian titulaaripiispaksi 11. helmikuuta 2008. Piispaksi konsekroinnin suoritti 29. maaliskuuta Josip Bozanić, jota avustivat Vlado Košić ja Valentin Pozaić.

## Lähteet
Valentin Pozaić

**Valentin Pozaić** (15. syyskuuta 1945 Marija Bistrica – 15. toukokuuta 2023) oli kroatialainen roomalaiskatolinen piispa. Hänet vihittiin jesuiittojen papiksi 24. kesäkuuta 1973 ja nimitettiin Zagrebin arkkihiippakunnan vihkipiispaksi sekä Petinan titulaaripiispaksi 2. helmikuuta 2005. Piispaksi vihkiminen seurasi 19. maaliskuuta. Pääkonsekraattorina toimi Josip Bozanić, jota avustivat Josip Mrzljak ja Vlado Košić.

## Lähteet
Josip Mrzljak

**Josip Mrzljak** (s. 19. tammikuuta 1944 Vukovar) on kroatialainen roomalaiskatolinen piispa. Hänet vihki papiksi Zagrebin arkkihiippakuntaan Franjo Kuharić 16. marraskuuta 1969. Hänet nimitettiin Zagrebin vihkipiispaksi ja Caltadrian titulaaripiispaksi 29. joulukuuta 1998. Piispaksi vihkiminen seurasi 6. helmikuuta 1999. Pääkonsekraattorina toimi Josip Bozanić, jota avustivat Franjo Kuharić ja Giulio Einaudi.

Mrzljak sai 20. maaliskuuta 2007 nimityksen Varaždinin piispaksi.

## Lähteet
Vjekoslav Huzjak

**Vjekoslav Huzjak** (s. 25. helmikuuta 1960 Jalžabet) on kroatialainen roomalaiskatolinen piispa. Hänet vihittiin papiksi Zagrebin arkkihiippakuntaan 29. kesäkuuta 1986 ja inkardinoitiin Varaždinin hiippakuntaan 5. heinäkuuta 1997.

Huzjak sai 5. joulukuuta 2009 nimityksen Bjelovar-Križevcin piispaksi. Piispaksi vihkiminen seurasi 20. maaliskuuta 2010. Pääkonsekraattorina toimi Josip Bozanić, jota avustivat Mario Roberto Cassari ja Josip Mrzljak.

## Lähteet
Wilfrid Crabtree

**Wilfrid Crabtree** (helmikuu 1885 Clitheroe – 17. helmikuuta 1957 Accrington) oli brittiläinen jalkapalloilija ja olympiavoittaja. Hyökkääjänä pelannut Crabtree valittiin Blackburn Crosshill FC:n riveistä maansa olympiajoukkueeseen Lontoon kisoihin 1908, joissa hän ei kuitenkaan päässyt kentälle. Ison-Britannian joukkue voitti kyseisestä turnauksesta kultaa.

## Lähteet
Mario Roberto Cassari

**Mario Roberto Cassari** (27. elokuuta 1943 Ghilarza – 19. elokuuta 2017) oli italialainen roomalaiskatolinen arkkipiispa, joka loi uran kirkon diplomaattisissa tehtävissä. Hänet vihittiin papiksi 27. joulukuuta 1969 ja nimitettiin Truentumin titulaariarkkipiispaksi sekä apostoliseksi nuntiukseksi Kongon tasavaltaan ja Gaboniin 3. elokuuta 1999. Piispaksi vihkiminen seurasi 16. lokakuuta. Pääkonsekraattorina toimi Angelo Sodano, jota avustivat Pier Giuliano Tiddia ja Paolo Mario Virgilio Atzei.

Cassari sai 31. heinäkuuta 2004 nimityksen apostoliseksi nuntiukseksi Norsunluurannikolle ja Burkina Fasoon, 8. syyskuuta lisäksi Nigeriin. Hän erosi nuntiuksen tehtävistä Burkina Fasossa ja Nigerissä 12. kesäkuuta 2007, mutta jatkoi toimintaansa apostolisena nuntiuksena Norsunluurannikolle, kunnes sai 14. helmikuuta 2008 nimityksen apostoliseksi nuntiukseksi Kroatiaan.

10. maaliskuuta 2012 Cassari nimitettiin apostoliseksi nuntiukseksi Etelä-Afrikkaan, Botswanaan, Namibiaan ja Swazimaahan, 17. maaliskuuta näiden lisäksi Lesothoon.

## Lähteet
Sidni Hoxha

**Sidni Hoxha** (s. 6. tammikuuta 1992 Shkodër) on albanialainen uimari. Hän kilpaili vuoden 2008 kesäolympialaisissa Pekingissä ja sijoittui siellä miesten 50 metrin vapaauinnissa 63. sijalle. Hän oli Pekingin olympialaisiin osallistuneista 11:stä albanialaisurheilijasta nuorin.

## Lähteet
Kerson Hadley

**Kerson Hadley** (s. 22. toukokuuta 1989) on Mikronesian liittovaltiota edustava uimari. Hän kilpailee Pohnpei Swim Teamille. Hän osallistui vuoden 2008 kesäolympialaisiin Pekingissä ja sijoittui miesten 50 metrin vapaauinnissa 70. sijalle.

## Lähteet

## Aiheesta muualla
* Kerson Hadley Pekingin olympialaisten sivuilla
Debra Daniel

**Debra Daniel** (s. 4. maaliskuuta 1991 Pohnpei) on mikronesialainen uimari. Hän on osallistunut vuoden 2008 kesäolympialaisiin Pekingissä sekä vuoden 2012 kesäolympialaisiin Lontoossa. Molemmissa kisoissa lajina oli 50 metrin vapaauinti. Pekingissä Danielin sijoitus oli 76. ja Lontoossa 56.		

## Lähteet

## Aiheesta muualla
* Debra Daniel Pekingin olympialaisten sivuilla
Alfred Berger

**Alfred Berger** (25. elokuuta 1894 Wien &ndash; 11. kesäkuuta 1966) oli itävaltalainen taitoluistelija ja olympiavoittaja. Hän edusti seuratasolla wieniläistä WEV:tä.

Berger voitti Helene Engelmannin kanssa pariluistelun maailmanmestaruuden vuosina 1922 ja 1924. He saivat kultaa myös vuoden 1924 olympialaisista. Berger voitti maansa mestaruuksia myös soudussa ja rattikelkkailussa.

## Lähteet

* Bergerin profiili sports-reference.com -sivustolla
Yhdysvallat talviolympialaisissa 1984

**[[Yhdysvallat]]** osallistui **vuoden [[Talviolympialaiset 1984|1984 talviolympialaisiin]]** 107 urheilijan (77 miestä ja 30 naista) joukkueella. Lippua avajaisissa kantoi Frank Masley. 

## Mitalistit

## Lähteet

* http://www.sports-reference.com/olympics/countries/USA/winter/1984/
Paolo Mario Virgilio Atzei

**Paolo Mario Virgilio Atzei** (s. 21. helmikuuta 1942 Mantova) on italialainen roomalaiskatolinen arkkipiispa. Hän kuuluu konventuaaleihin fransiskaaneihin. Hän sai pappisvihkimyksensä 18. joulukuuta 1966, ja hänet nimitettiin Tempio-Ampuriasin hiippakunnan johtoon 8. helmikuuta 1993. Piispaksi vihkiminen seurasi 28. maaliskuuta. Pääkonsekraattorina toimi Pier Giuliano Tiddia, jota avustivat Antonio Vitale Bommarco ja Antonino Orrù.

Atzei sai 14. syyskuuta 2004 nimityksen Sassarin arkkipiispaksi, jonka virkaan hänet asetettiin 31. lokakuuta.

## Lähteet
Maxwell Deacon

**Maxwell Arnold "Bill” Deacon** (22. maaliskuuta 1910 Thunder Bay &ndash; 29. huhtikuuta 1970) oli kanadalainen jääkiekkoilija ja olympiamitalisti. Hänen seuransa oli Port Arthur Bear Cats. 

Deacon aloitti jääkiekon hyökkääjänä 1927, jolloin hän pelasi Thunder Bayn alueen jääkiekkoliigassa. Hän kiekkoili sarjassa ja sen eri seuraajissa vuoteen 1936 saakka ja oli voittamassa Port Arthurin Bear Catsin kanssa hopeaa Garmisch-Partenkirchenin olympialaisissa 1936. Olympialaisten jälkeen Deacon pelasi vielä viisi kautta amatöörijääkiekkoa Ontariossa, ja oman uransa jälkeen hän valmensi alasarjoissa 1950- ja 1960-luvuilla. Hänet hyväksyttiin luoteis-Ontarion urheilun kunniagalleriaan olympiajoukkueensa osana vuonna 1987. 

## Lähteet
* Deaconin profiili sports-reference.com -sivustolla  

### Viitteet
Mathieu Madega Lebouankehan

**Mathieu Madega Lebouankehan** (s. 6. heinäkuuta 1960) on gabonilainen roomalaiskatolinen piispa. Hänet vihittiin papiksi 29. joulukuuta 1991 ja nimitettiin Librevillen arkkihiippakunnan vihkipiispaksi sekä Zallatan titulaaripiispaksi 17. helmikuuta 2000. Piispaksi vihkiminen seurasi 7. toukokuuta. Pääkonsekraattorina toimi Mario Roberto Cassari, jota avustivat Basile Mvé Engone ja André Fernand Anguilé. 

Madega Lebouankehan sai 19. maaliskuuta 2003 nimityksen Port-Gentilin piispaksi.

## Lähteet
Arthur Häggblad

**Johan Arthur Häggblad** (14. kesäkuuta 1908 Nordmaling &ndash; 16. kesäkuuta 1989 Tukholma) oli ruotsalainen hiihtäjä ja olympiamitalisti. Hän edusti seuratasolla uumajalaista IFK Umeåta. 

Häggblad voitti Vaasahiihdon vuosina 1933, 1935, 1937 ja 1940. Hän sijoittui vuoden 1934 MM-kisoissa neljänneksi 18 ja 50 kilometrin matkoilla, jonka lisäksi hän oli voittamassa pronssia 4 × 10 kilometrin viestistä. Häggblad oli viestissä pronssilla jälleen Garmisch-Partenkirchenin olympialaisissa 1936, joissa hän myös sijoittui kahdeksanneksi 18 kilometrillä.

## Lähteet
Jan Verheijen

**Johannes "Jan" Verheijen** (30. marraskuuta 1896 Haag &ndash; 29. huhtikuuta 1973 Haag) oli alankomaalainen painonnostaja ja olympiamitalisti. 

Verheijen sijoittui Pariisin olympialaisissa 1924 kahdenneksitoista alle 82,5-kiloisten sarjassa. Hän voitti samasta painoluokasta pronssia vuoden 1928 olympiakisoissa, joissa hän nosti yhteistuloksen 337,5 kiloa. Myös Janin veljet Minus ja Hendrik olivat painonnostajia. 

## Lähteet

* Verheijenin profiili sports-reference.com -sivustolla
AK-12

**AK-12** () on Kalašnikov-konsernin valmistama venäläinen rynnäkkökivääri, joka on kehitetty AK-47:n pohjalta. Aseen prototyyppi esiteltiin vuonna 2012.

Aseen suunnittelussa on painotettu muunneltavuutta ja monikäyttöisyyttä; muuan muassa aseen piippu on vaihdettava ja aseesta suunnitellaan 20 eri versiota. Käytettävät patruunat vaihtelevat 5,45 × 39:stä 7,62 × 51:een. Aseella voi ampua myös kolmen laukauksen purskeita.
Versioista 7,62 x 39 mm oli Varsovan liittoon kuuluneiden maiden standardikaliperi.

Helmikuussa 2015 Venäjän apulaispuolustusministeri ilmoitti, että AK-12 on valittu Venäjän asevoimien Ratnik ('sotilas') -uudistusohjelmaan asevoimien uudeksi palvelusaseeksi. AK-12 oli selkeästi halvempi kuin toisena vaihtoehtona ollut Degtjarjovin Kovrovin asetehtaan AEK-545-rynnäkkökivääri. Ase oli tarkoitus ottaa käyttöön vuonna 2016, ja siihen aiotaan tehdä vielä parannuksia.

## Versiot
AK-12 on suunniteltu erittäin muunneltavaksi. Siinä on vakiona *picatinny* varustekisko, ja aseella voi ampua kiväärikranaatteja. Aseeseen sopivat kaikki aikaisempiin AK-malleihin kuuluvien aseiden lippaat.
 
Ehdotettu AK-12 perustainen ase on kevyt konekivääri RPK 16. Siihen on kenttäolosuhteissa vaihdettavissa sekä lyhyt että pitkä piippu. Saatavissa olisivat 60 patruunan "laatikkolipas" ja 95 patruunan rumpulipas. Ase on tarkoitettu korvaamaan AK 74 -perustainen RPK 74.

## Käyttäjät
*  Venäjän asevoimat

## Lähteet

## Aiheesta muualla

*Kalashnikov 5: Brand-new AK-12 rifle unveiled (VIDEO, PHOTOS) Russia Today 15.2.2012
Minus Verheijen

**Dominicus "Minus" Verheijen** (18. marraskuuta 1889 Horst &ndash; 6. lokakuuta 1955 Haag) oli alankomaalainen painonnostaja. Hän edusti seuratasolla haagilaista KDO:ta. Verheijen osallistui yli 82,5-kiloisten sarjaan Amsterdamin olympialaisissa 1928, joissa hän sijoittui kahdenneksitoista tuloksellaan 325 kg.

Myös Minusin veljet Hendrik ja Jan olivat painonnostajia.

## Lähteet

* Verheijenin profiili sports-reference.com -sivustolla
Hendrik Verheijen

**Hendrik Verheijen** (16. maaliskuuta 1899 Haag &ndash; 18. joulukuuta 1967 Haag) oli alankomaalainen painonnostaja. Hänen seuransa oli haagilainen KDO. Verheijen osallistui Amsterdamin olympialaisissa 1928 yli 82,5-kiloisten sarjaan, jossa hän joutui keskeyttämään. 

Myös Hendrikin veljet Minus ja Jan olivat painonnostajia.

## Lähteet

* Verheijenin profiili sports-reference.com -sivustolla
Algernon Maudslay

**Algernon Maudslay** (10. tammikuuta 1873 Tetbury &ndash; 2. maaliskuuta 1948 Winchester) oli brittiläinen kilpapurjehtija ja olympiavoittaja. 

Maudslay voitti Pariisin olympialaisissa 1900 kultaa sekä avoimesta että 0,5 &ndash; 1 tonnin veneiden luokasta. Hän oli saanut koulutuksensa yksityiskouluissa ja oli yksi aikansa parhaita purjehtijoita. Maudslay kuului kolmeen eri kuninkaalliseen pursiseuraan ja toimi kilpapurjehdusliiton kunniarahastonhoitajana vuodesta 1927 kuolemaansa saakka. Hän omisti paljon aikaansa Punaiselle Ristille ja muille hyväntekeväisyysjärjestöille. Maudslay palkittiin vuonna 1919 brittiläisen imperiumin komentajan arvonimellä työstään sotaorpojen komiteassa. 

## Lähteet

* Maudslayn profiili sports-reference.com -sivustolla
Simon West

**Simon West** (s. 1961 Letchworth, Englanti) on englantilaissyntyinen elokuvaohjaaja. Hänen elokuvaohjauksiaan ovat *[[Con Air – lento vapauteen]]* (1997), *[[Tomb Raider (vuoden 2001 elokuva)|Tomb Raider]]* (2001) ja *[[The Expendables 2]]* (2012).

West aloitti uransa BBC:llä 1980-luvulla. Tehtyään palkittuja mainoselokuvia Englannissa hän muutti 1980-luvun lopulla Yhdysvaltoihin ja ryhtyi tekemään mainosfilmejä muun muassa Budweiserille. Vuonna 1997 West aloitti uransa pitkien elokuvien ohjaajana menestyselokuvalla *Con Air – lento vapauteen*.

## Filmografia
* *[[Con Air – lento vapauteen]]* (1997)
* *[[Kenraalin tytär]]* (1999)
* *[[Tomb Raider (vuoden 2001 elokuva)|Tomb Raider]]* (2001)
* *[[Kun tuntematon soittaa]]* (2006)
* *[[Purple Mountain]]* (2008)
* *[[The Mechanic (vuoden 2011 elokuva)|The Mechanic]]* (2011)
* *[[Stolen]]* (2011)
* *[[The Expendables 2]]* (2012)
* *[[Dust and Glory]]* (2012)
* *[[Thunder Run]]* (2013)
* *[[Wild Card]]* (2015)

## Lähteet
Nimbus (yritys)

**Nimbus** on ruotsalainen venevalmistaja. Sen pääkonttori sijaitsee Göteborgissa. 

Nimbusin merkkejä ovat olleet Nimbus, Ryds, Paragon Yachts ja Storebro.

Nimbuksia valmistettiin Suomessa Bellan tehtaalla Kuopiossa vuoteen 2023.

Vuonna 2023 Nimbuksen talliin kuuluivat suomalaislähtöiset Paragon, Alukin, Aquador, Bella, Falcon ja Flipper sekä yhdysvaltalaislähtöinen EdgeWater. Tuotantoa on omilla tehtailla Ruotsissa, Suomessa ja Yhdysvalloissa sekä alihankkijoilla Suomessa ja Puolassa.

Vuodesta 2006 lähtien Nimbuksen omisti pääomasijoitusyhtiö Altor.

2008 Nimbus osti suomalaisen Paragon Yachtsin

Nimbus hakeutui konkurssiin 2012 jonka jälkeen suomalainen Bella-Veneet neuvotteli sen venemerkkien ostamisesta, mutta loppujen lopuksi Nimbusin ja Paragonin osti R12-niminen sijoitusyhtiö. Vuonna 2018 Nimbus osti Bella-Veneet ja sen merkit Bellan, Flipperin, Aquadorin ja Falconin.

Vuonna 2024 Nimbus Group ilmoitti lopettavansa Aquador-, Bella-, Falcon- ja Flipper-veneiden valmistuksen Kuopiossa ja Luodossa sijaitsevilla tehtaillaan. Yhtiö olisi irtisanonut Kuopiosta 108 työntekijää ja Luodon tehtaalta 30 työntekijää, mutta ensin ilmoitettiin Luodon tehtaan toiminnan jatkuvan, ja sitten lomautettu henkilöstö kutsuttiin takaisin töihin ja veneiden valmistuksen kerrottiin jatkuvan molemmissa tehtaissa: Kuopiossa vuoden 2025 loppuun ja Luodossa vielä senkin jälkeen. Nimbus on käynyt kauppaa Bella-Veneet-yhtiön tuotemerkkien myynnistä takaisin niiden perustajalle Raimo Sonniselle. 

Aquador-veneiden valmistus jatkuu Puolassa.

## Lähteet

## Aiheesta muualla
*Nimbus
Wilhelm Kuhweide

**Wilhelm Kuhweide** (s. 6. tammikuuta 1943 Berliini) on saksalainen entinen kilpapurjehtija ja olympiavoittaja. Hän edusti seuratasolla berliiniläistä VSaW:tä. 

Kuhweide voitti Tokion olympialaisissa 1964 kultaa finnjollassa, mutta oli viidestoista vuoden 1968 kisoissa. Hän kilpaili Münchenin olympiakisoissa 1972 Starissa, jossa hän voitti pronssia Karsten Meyerin kanssa. Kuhweide voitti vuonna 1972 myös Star-luokan maailmanmestaruuden. Hän kisasi solingissa vuosien 1976 ja 1984 olympialaisissa, joissa hänen joukkueensa oli kuudes ja kahdeksas. Viidensissä ja samalla viimeisissä olympialaisissaan Los Angelesissä 1984 Kuhweide toimi maansa lipunkantajana avajaisissa.

## Lähteet

* Kuhweiden profiili sports-reference.com -sivustolla
Helmuth Kahl

**Helmuth Kahl** (17. helmikuuta 1901 Berliini &ndash; 23. tammikuuta 1974) oli saksalainen nykyaikainen viisiottelija ja olympiamitalisti. Hänen seuransa oli PSV Berlin. Kahl osallistui Amsterdamin olympialaisiin 1928, joissa hän voitti pronssia.

## Lähteet

* Kahlin profiili sports-reference.com -sivustolla
Jacob Gundersen

**Jacob Gundersen** (29. lokakuuta 1875 Fjære &ndash; tammikuu 1968 Westchester, New York, Yhdysvallat) oli norjalainen vapaapainija ja olympiamitalisti. Hän edusti seuratasolla newyorkilaista American Norwegian Athletic Clubia. Gundersen voitti Lontoon olympialaisissa 1908 hopeaa yli 73-kiloisten sarjassa. 

## Lähteet

* Gundersenin profiili sports-reference.com -sivustolla
Robert Hunter (golfaaja)

**Robert Edward Hunter** (20. marraskuuta 1886 Chicago &ndash; 28. maaliskuuta 1971 Santa Barbara) oli yhdysvaltalainen golfaaja ja olympiavoittaja. 

Hunter opiskeli Yalen yliopistossa, jossa hän golfin pelaamisen lisäksi harrasti soutua. Hän voitti kultaa St. Louisin olympialaisissa 1904 joukkuepelissä, ja 1910 hän vei NCAA:n mestaruuden. Hunter pelasi seitsemän kertaa Yhdysvaltain amatöörimestaruusturnauksessa ja pääsi kahdesti Yhdysvaltain avoimiin, vuosina 1904 ja 1906. Hän hävisi pohjoisen ja etelän yhteisissä amatöörikisoissa finaalissa vuonna 1911. Hunter muutti muutamaa vuotta myöhemmin Kaliforniaan, jossa hän jatkoi pelaamista päästen osavaltion amatöörien mestaruuskisojen finaaleihin 1922. Hän opiskeli Yalen jälkeen Pariisissa École des Beaux-Arts -koulussa arkkitehtuuria, alaa, jonka parissa hän päätyi tekemään töitä. 

## Lähteet

* Hunterin profiili sports-reference.com -sivustolla
Arques-la-Bataille

**Arques-la-Bataille** on kunta Seine-Maritimen departementissa Ylä-Normandian hallintoalueella Ranskassa. Kaupunki sijaitsee kolmen joen – Varennen, Eaulnen ja Béthunen – yhtymäkohdassa.

Kunta on saanut nimensä vuonna 1589 käydystä Arquesin taistelusta (vrt.  ’taistelu’). Kaupungin korkeimmalla kohdalla on raunioitunut Arques-la-Bataillen linna, joka oli taistelun keskipiste. Linna on rakennettu 1000- ja 1100-luvulla ja siihen tehtiin lisäosia vielä 1500-luvulle asti.

## Lähteet

## Aiheesta muualla
Robert Hunter (soutaja)

**Robert Sinclair Hunter** (27. huhtikuuta 1904 Kaslo &ndash; 25. maaliskuuta 1950 Orangen piirikunta, Kalifornia, Yhdysvallat) oli kanadalainen soutaja ja olympiamitalisti. Hän oli voittamassa hopeaa kahdeksikoista Pariisin olympialaisissa 1924. 

## Lähteet

* Hunterin profiili sports-reference.com -sivustolla